הרלן קובן: דיו חיוור

הרלן קובן: דיו חיוור (באנגלית: Just One Look) היא סדרת טלוויזיה שהופקה עבור שירות הסטרימינג נטפליקס, בהשראת ספרו ה-13 של הסופר הרלן קובן-"דיו חיוור" אשר יצא לאור בשנת משנת 2004 ובישראל בשנת 2005. קובן משמש כמפיק בפועל בסדרה. הסדרה עלתה לשידור ב-6 במרץ 2025.

זהו העיבוד השני של הספר בשפה זרה, לאחר המיני סדרה בצרפתית אשר נקראה Juste Un Regard, ויצאה בשנת 2017 בערוץ הטלוויזיה TF1.

זוהי הסדרה התשיעית שהופקה כחלק מחוזה שחתם קובן עם נטפליקס באוגוסט 2018 על מנת להפיק סדרות וסרטים מבוססים על ספריו.

 תקציר 
חייה של גרטה מתהפכים ביום שבו היא אוספת תמונות שפותחו מחנות צילום מקומית. בין התמונות הרגילות,

היא מוצאת אחת ישנה שמעולם לא ראתה: תמונה קבוצתית עם פנים מוכרות—גבר שנראה בדיוק כמו בעלה, ג'ק, אך מצעירותו.

כשגרטה מראה לג'ק את התמונה, הוא מגיב בצורה מוזרה, מכחיש כל קשר אליה ויוצא מהבית באותו ערב. הוא לא חוזר. ניסיונותיה ליצור איתו קשר נכשלים, ועד מהרה היא מגלה שהטלפון הנייד שלו נותר בבית, רמז מטריד לכך שמשהו אינו כשורה.

ככל שגרטה חוקרת את היעלמותו, היא מתחילה לחשוף סודות אפלים מהעבר—לא רק של ג'ק, אלא גם שלה עצמה. עד מהרה, היא מוצאת את עצמה נרדפת על ידי אנשים מסוכנים, שנחושים לשמור על האמת קבורה. כדי להציל את חייה ואת חיי ילדיה, גרטה חייבת לגלות מה באמת קרה לפני שנים רבות—ומה הקשר של התמונה לכל זה.

 דמויות 
שם הדמותשחקן/יתתיאורגרטה רמיבסקה (מריה דבסקה)מריה דבסקהמעצבת תכשיטים ואם לשניים שיוצאת למסע חיפוש אחר האמת לאחר מציאת תמונה מסתורית הקשורה לבעלה.יאצק לונייצקסזרי לוקשביץ'בעלה של גרטה שנעלם. מסתבר שהסתיר את זהותו האמיתית במשך 15 שנים והיה מעורב באירועי העבר.סנדרה קובלסקהמוניקה קז'יבקובסקהאחותו של יאצק. שותפה לסוד של להקת LAAD ולמה שהתרחש בלילה הגורלי של ההופעה.ג'ימי דיפיוטר סטרמובסקיכוכב רוק מעברו של יאצק, המואשם בגניבת השיר "דיו חיוור".קמילהמרטה מליקובסקהחברתה הקרובה של גרטה, המעניקה לה תמיכה רגשית לאורך המשבר.קארול ווספהאנדרו ז'ילינסקיגנגסטר הקשור לעברו המסתורי של יאצק.רוברטמירוסלב הנישבסקימתנקש המעורב בחטיפתו של יאצק.

 פרקים 
מס'שם הפרקבימויתסריטתאריך שידור מקורי1פרק 1מרק לצ'קי ומוניקה פיליפוביץ'אגטה מלסינסקה ומאצ'יי קובלבסקי5 במרץ 20252פרק 2מרק לצ'קי ומוניקה פיליפוביץ'אגטה מלסינסקה ומאצ'יי קובלבסקי5 במרץ 20253פרק 3מרק לצ'קי ומוניקה פיליפוביץ'אגטה מלסינסקה ומאצ'יי קובלבסקי5 במרץ 20254פרק 4מרק לצ'קי ומוניקה פיליפוביץ'אגטה מלסינסקה ומאצ'יי קובלבסקי5 במרץ 20255פרק 5מרק לצ'קי ומוניקה פיליפוביץ'אגטה מלסינסקה ומאצ'יי קובלבסקי5 במרץ 20256פרק 6מרק לצ'קי ומוניקה פיליפוביץ'אגטה מלסינסקה ומאצ'יי קובלבסקי5 במרץ 2025

 הפקה 
הסדרה הופקה על ידי ATM Grupa ובוימה על ידי מרק לצ'קי ומוניקה פיליפוביץ'. התסריט נכתב על ידי אגטה מלסינסקה ומאצ'יי קובלבסקי. המפיקה היא דגמרה בונז'יק.

המפיקים בפועל הם אנדז'יי מוז'ינסקי והרלן קובן, שעבדו גם בעבר יחד על העיבודים נוספים של סדרות של הרלן קובן בשפה הפולנית: ביער, ותחזיקו חזק.

הצילומים התרחשו בוורשה, פולין בשנת 2024.

 קישורים חיצוניים 

קטגוריה:נטפליקס: תוכניות וסדרות
קטגוריה:סדרות משטרה ופשע